Arunas

Arunas () arba Bumču () – upė Tibete (KLR) ir Nepale; viena iš Kosį sudarančių upių (Gangos baseinas). Prasideda pietų Tibete, Šigadzės prefektūroje, Njalamo apskrityje. Toliau teka aukštikalnių slėniu per Tingrio apskritį, tada iš rytų aplenkia Džomolungmą ir kerta Himalajus tarp Makalu ir Kančendžangos kalnų, sudaro ~5 km gylio tarpeklį. Tada pietiniais Himalajų šlaitais, apaugusiais kalnų miškais, srūva į pietus. Ties Trivenio kaimu susilieja su Tamoru ir Sunkoše (Sun Kosiu) bei sudaro Kosį.

Didžiausi intakai: Jeru Cangpo, Trakarču (kairieji), Barunas (kairysis).

Arunas sudaro 37 % Kosio debito ties Triveniu. Upės baseine yra Makalu-Baruno nacionalinis parkas.

Kategorija:Nepalo upės
Kategorija:Tibeto upės